ᱟᱡᱟᱨ

ᱟᱡᱟᱨ ᱢᱮᱱᱮᱛ ᱦᱚᱲᱢᱚ ᱵᱮᱥ ᱵᱟᱝ ᱛᱟᱦᱮᱸᱱ ᱾ ᱱᱚᱶᱟ ᱫᱚ ᱢᱮᱰᱤᱠᱟᱞ ᱥᱟᱬᱮᱥ ᱨᱮᱭᱟᱜ ᱢᱤᱱ ᱯᱷᱚᱱᱰᱟᱢᱮᱱᱴᱟᱞ ᱠᱚᱱᱥᱮᱯᱴ ᱞᱟᱱᱟ ᱾ ᱚᱱᱠᱟ ᱫᱚ ᱦᱚᱲᱢᱚ ᱨᱮ ᱯᱩᱨᱟᱹᱞᱮᱠᱟ ᱵᱟᱝ ᱠᱟᱹᱢᱤ ᱫᱟᱲᱮ ᱠᱟᱛᱮ ᱡᱟᱦᱟᱸᱱᱟᱜ ᱵᱟᱝ ᱡᱟᱦᱟᱸᱱᱟᱜ ᱦᱚᱲᱢᱚ ᱨᱮ ᱠᱷᱟᱴᱚ ᱛᱟᱦᱮᱸ ᱫᱚᱦᱚᱜ ᱜᱮ ᱵᱮᱢᱟᱨ ᱥᱮ ᱟᱡᱟᱨ ᱢᱮᱱᱛᱮ ᱵᱚᱱ ᱢᱮᱛᱟᱜ ᱠᱟᱱᱟ ᱾ ᱡᱟᱦᱟᱸᱭ ᱦᱚᱲ ᱜᱮ ᱵᱮᱢᱟᱨ ᱟᱨᱵᱟᱝ ᱟᱡᱟᱨ ᱨᱮ ᱯᱟᱲᱟᱣ ᱠᱚᱜᱼᱟ, ᱩᱱᱤ ᱦᱚᱲ ᱜᱮ "ᱨᱩᱜᱤ" ᱟᱨᱵᱟᱝ "ᱟᱡᱟᱨᱤᱭᱟ." ᱢᱮᱱᱛᱮ ᱵᱚᱱ ᱢᱮᱛᱟᱭ ᱠᱟᱱᱟ ᱾ ᱥᱟᱱᱛᱟᱲ ᱛᱮ ᱟᱡᱟᱨ ᱫᱚ "ᱵᱮᱢᱟᱨ" ᱟᱨᱵᱟᱝ "ᱨᱩᱣᱟ." ᱢᱮᱱᱛᱮ ᱦᱚᱸᱵᱚ ᱢᱮᱛᱟᱜ ᱠᱟᱱᱟ ᱾

ᱟᱡᱟᱨ ᱨᱮᱭᱟᱜ ᱛᱤᱠᱪᱷᱟᱹ ᱦᱟᱛᱟᱣ ᱠᱟᱛᱮ ᱟᱡᱟᱨ ᱨᱮᱭᱟᱜ ᱚᱨᱥᱚᱝ ᱠᱚ ᱠᱚᱢ ᱞᱟᱹᱜᱤᱫ ᱛᱮ ᱨᱟᱱ ᱢᱩᱨᱜᱟᱹᱱ ᱟᱨ ᱯᱷᱟᱨᱢᱮᱠᱚᱞᱚᱜᱤ ᱥᱟᱬᱮᱥ ᱨᱮᱭᱟᱜ ᱵᱮᱵᱷᱟᱨ ᱦᱩᱭᱩᱜᱼᱟ ᱾

 ᱢᱮᱱᱮᱛ 

ᱦᱚᱲᱢᱚ ᱨᱮᱭᱟᱜ ᱡᱟᱦᱟᱸ ᱵᱷᱟᱜᱽ ᱨᱮᱭᱟᱜ ᱜᱚᱲᱦᱚᱱ ᱜᱮ ᱟᱹᱨᱩᱜ ᱟᱨᱵᱟᱝ ᱚᱱᱟ ᱱᱟᱯᱟᱭ ᱥᱟᱺᱦᱤᱡ ᱠᱟᱹᱢᱤ ᱨᱮᱭᱟᱜ ᱫᱟᱲᱮ ᱠᱚᱢ ᱤᱫᱤᱜ ᱜᱮ 'ᱟᱡᱟᱨ' ᱫᱚ ᱵᱚᱱ ᱢᱮᱱᱟ ᱾ ᱤᱠᱷᱟᱹᱱ ᱟᱡᱟᱨ ᱨᱮᱭᱟᱜ ᱰᱮᱯᱷᱤᱱᱮᱥᱚᱱ ᱮᱢ ᱫᱚ ᱩᱱᱟᱹᱜ ᱜᱮ ᱟᱸᱴᱼᱟ ᱡᱟᱦᱟᱸ ᱛᱤᱱᱟᱹᱜ ᱦᱚᱲᱢᱚ ᱨᱮᱭᱟᱜ ᱰᱮᱯᱷᱤᱱᱮᱥᱚᱱ ᱮᱢ ᱨᱮ ᱟᱸᱴᱼᱟ ᱾ ᱥᱟᱞ ᱑᱙᱔᱙ ᱫᱷᱟᱹᱵᱤᱡ ᱣᱟᱨᱞᱰ ᱦᱮᱞᱛᱷ ᱚᱨᱜᱟᱱᱟᱭᱤᱡᱮᱥᱚᱱ ᱦᱚᱛᱮᱛᱮ ᱮᱢ ᱟᱠᱟᱱ 'ᱦᱚᱲᱢᱚ ᱥᱟᱶᱟᱨ' ᱨᱮᱭᱟᱜ ᱰᱮᱯᱷᱤᱱᱮᱥᱚᱱ ᱫᱚ ᱱᱚᱝᱠᱟ ᱛᱟᱦᱮᱸ ᱠᱟᱱᱟ -

ᱦᱚᱲᱢᱚ ᱛᱮ, ᱢᱚᱱᱮ ᱛᱮ, ᱟᱨ ᱥᱟᱶᱛᱟᱨᱤ ᱛᱮ ᱯᱮᱨᱮᱡ ᱯᱩᱨᱩᱱ ᱱᱟᱯᱟᱭ ᱛᱟᱦᱮᱸᱱ ᱜᱮ ᱦᱚᱲᱢᱚ ᱥᱟᱶᱟᱨ ᱫᱚ, ᱠᱷᱟᱹᱞᱤ ᱦᱚᱲᱢᱚ ᱨᱮ ᱟᱡᱟᱨ ᱵᱟᱝ ᱛᱟᱦᱮᱸ ᱞᱮᱱ ᱠᱷᱟᱱ ᱜᱮ ᱦᱚᱲᱢᱚ ᱥᱟᱶᱟᱨ ᱢᱮᱱᱛᱮ ᱫᱚ ᱢᱮᱱ ᱵᱟᱝ ᱜᱟᱱᱚᱜ-ᱟ ᱾  ᱰᱚᱵᱽᱞᱩᱦᱮᱪᱳ (WHO), 1946 ᱱᱚᱶᱟ ᱠᱚ ᱵᱷᱤᱛᱨᱤ ᱠᱷᱚᱱ ᱡᱟᱦᱟᱸ ᱜᱮ ᱢᱤᱫᱴᱟᱹᱝ ᱚᱵᱚᱥᱛᱟ ᱨᱮ ᱯᱟᱲᱟᱣ ᱞᱮᱱ ᱠᱷᱟᱱ ᱜᱮ, ᱦᱚᱲ ᱫᱚ ᱱᱟᱯᱟᱭ ᱵᱟᱝ ᱟᱨᱵᱟᱝ ᱟᱡᱟᱨ ᱨᱮ ᱢᱮᱱᱛᱮ ᱠᱚ ᱢᱟᱱᱟᱣ ᱫᱟᱲᱮᱭᱟᱭᱟ ᱾

 ᱟᱡᱟᱨ ᱥᱤᱨᱡᱟᱹᱣᱜ ᱮᱛᱮᱫ 

ᱟᱡᱟᱨ ᱫᱚ ᱟᱹᱰᱤ ᱞᱮᱠᱟᱱ ᱠᱟᱨᱚᱱ ᱦᱚᱛᱮᱛᱮ ᱦᱩᱭ ᱫᱟᱲᱮᱭᱟᱜᱼᱟ ᱾ ᱚᱠᱟ ᱚᱠᱟ ᱡᱚᱦᱚᱜ ᱫᱚ ᱵᱟᱹᱲᱤᱡ ᱡᱚᱢᱟᱜ, ᱫᱟᱜ ᱟᱨᱵᱟᱝ ᱦᱚᱭ ᱦᱚᱛᱮᱛᱮ ᱟᱵᱚᱣᱟᱜ ᱦᱚᱲᱢᱚ ᱨᱮ ᱟᱡᱟᱨ ᱵᱚᱞᱚᱱᱟ ᱾ ᱢᱤᱫ ᱦᱚᱲ ᱫᱚ ᱵᱟᱠᱴᱮᱨᱤᱭᱟ, ᱵᱷᱟᱭᱨᱚᱥ ᱟᱨᱵᱟᱝ ᱯᱷᱚᱝᱜᱚᱥ ᱦᱚᱛᱮᱛᱮ ᱩᱱᱤᱭᱟᱜ ᱤᱱᱯᱷᱮᱠᱥᱚᱱ ᱦᱩᱭ ᱫᱟᱲᱮᱭᱟᱜᱼᱟ ᱾ ᱥᱚ ᱥᱮᱭᱟ ᱟᱨᱵᱟᱝ ᱢᱟᱨᱮ ᱟᱠᱟᱱ ᱡᱚᱢᱟᱜ ᱠᱚ ᱡᱚᱢ ᱞᱮᱠᱷᱟᱱ ᱟᱡᱟᱨ ᱥᱤᱨᱡᱟᱹᱣ ᱫᱟᱲᱮᱭᱟᱜᱼᱟ ᱾ ᱢᱟᱨᱮ ᱡᱚᱢᱟᱜ ᱨᱮ ᱠᱟᱹᱴᱤᱡ ᱠᱟᱹᱴᱤᱡ ᱡᱤᱵᱟᱬᱩ ᱠᱚ ᱛᱟᱦᱮᱸ ᱫᱟᱲᱮᱭᱟᱜᱼᱟ, ᱩᱱᱠᱩ ᱦᱚᱛᱮᱛᱮ ᱦᱚᱸ ᱟᱡᱟᱨ ᱥᱤᱨᱡᱟᱹᱣ ᱦᱩᱭ ᱫᱟᱲᱮᱭᱟᱜᱼᱟ ᱾ ᱚᱠᱟ ᱚᱠᱟ ᱡᱚᱦᱚᱜ ᱫᱚ ᱩᱱᱩ ᱡᱤᱵᱟᱬᱩ ᱠᱮᱢᱤᱠᱟᱞ ᱟᱨᱵᱟᱝ ᱴᱚᱠᱥᱤᱱ ᱠᱚ ᱥᱤᱨᱡᱟᱹᱣᱟ, ᱚᱱᱟ ᱦᱚᱛᱮᱛᱮ ᱦᱚᱸ ᱟᱡᱟᱨ ᱯᱟᱞᱴᱟᱣᱜᱼᱟ ᱾

ᱟᱡᱟᱨ ᱨᱮᱭᱟᱜ ᱡᱚᱛᱚ ᱠᱷᱚᱱ ᱟᱞᱜᱟ ᱮᱛᱮᱫ ᱫᱚ ᱦᱩᱭᱩᱜ ᱠᱟᱱᱟ ᱥᱟᱯᱷᱟ ᱥᱟᱹᱯᱷᱤ ᱟᱨ ᱯᱷᱟᱨᱪᱟ ᱫᱟᱜ ᱨᱮᱭᱟᱜ ᱟᱱᱟᱴ ᱾ ᱫᱩᱱᱤᱭᱟᱹ ᱨᱮᱭᱟᱜ ᱛᱤᱱᱟᱹᱝ ᱜᱟᱱ ᱞᱚᱞᱚ ᱫᱤᱥᱚᱢ ᱨᱮ ᱢᱮᱞᱮᱨᱤᱭᱟᱹ ᱞᱮᱠᱟᱱ ᱵᱚᱛᱚᱨ ᱟᱱ ᱟᱡᱟᱨ ᱥᱤᱠᱬᱤᱡ ᱦᱚᱛᱮᱛᱮ ᱯᱟᱥᱱᱟᱣᱜᱼᱟ ᱾ ᱡᱟᱦᱟᱸᱭ ᱡᱟᱱᱣᱟ ᱟᱡᱟᱨ ᱠᱚ ᱯᱟᱥᱱᱟᱣᱟ, ᱩᱱᱠᱩ ᱫᱚ ᱵᱮᱠᱴᱚᱨ ᱠᱚ ᱢᱮᱛᱟ ᱠᱚᱣᱟ ᱾

ᱛᱤᱱᱟᱹᱝ ᱜᱟᱱ ᱦᱚᱲ ᱫᱚ ᱵᱚᱝᱥᱚᱜᱚᱛ ᱟᱡᱟᱨ ᱥᱟᱶ ᱛᱮᱜᱮ ᱠᱚ ᱡᱟᱱᱟᱢᱚᱜᱼᱟ ᱾ ᱱᱚᱣᱟ ᱫᱚ ᱢᱤᱫ ᱦᱚᱲᱟᱜ DNA ᱨᱮ ᱦᱩᱲᱟᱹᱜ ᱟᱨᱵᱟᱝ Mutation ᱦᱚᱛᱮᱛᱮᱭᱟᱜ ᱟᱡᱟᱜ ᱠᱟᱱᱟ ᱾ ᱢᱤᱫ Mutation  ᱨᱮᱭᱟᱜ ᱫᱟᱹᱭᱠᱟᱹ ᱫᱚ ᱠᱮᱱᱥᱚᱨ ᱠᱟᱱᱟ ᱾ ᱚᱸᱡᱽᱨᱟ ᱡᱚᱵᱽᱨᱟ ᱴᱚᱴᱷᱟ ᱦᱚᱭ ᱦᱤᱥᱤᱫ ᱨᱮ ᱛᱟᱦᱮᱸᱱ ᱟᱨᱵᱟᱝ ᱠᱟᱹᱢᱤ ᱨᱮᱦᱚᱸ ᱟᱡᱟᱨ ᱦᱩᱭᱩᱜ ᱨᱮᱭᱟᱜ ᱮᱛᱮᱫ ᱦᱩᱭ ᱫᱟᱲᱮᱭᱟᱜᱼᱟ ᱾ ᱵᱟᱹᱲᱛᱤ ᱞᱮᱠᱟ ᱛᱮᱫᱚ ᱦᱟᱲᱟᱢ ᱵᱩᱰᱷᱤ ᱴᱷᱮᱱ ᱜᱮ ᱟᱡᱟᱨ ᱵᱮᱢᱟᱨ ᱠᱚᱫᱚ ᱛᱟᱦᱮᱸᱱᱟ ᱾

 ᱟᱡᱟᱨ ᱨᱮᱭᱟᱜ ᱛᱤᱠᱪᱷᱟᱹ 

ᱛᱤᱱᱟᱹᱝ ᱜᱟᱱ ᱟᱡᱟᱨ ᱫᱚ ᱨᱟᱱ ᱢᱩᱨᱜᱟᱹᱱ ᱨᱮᱭᱟᱜ ᱜᱚᱲᱚ ᱦᱚᱸ ᱦᱟᱛᱟᱣ ᱜᱟᱱ ᱫᱟᱲᱮᱭᱟᱜᱼᱟ ᱾ ᱤᱱᱯᱷᱮᱠᱥᱚᱱ ᱠᱚᱫᱚ ᱟᱹᱰᱤ ᱵᱮᱲᱟ ᱨᱮᱜᱮ ᱟᱱᱴᱤᱵᱟᱭᱚᱴᱤᱠ ᱨᱟᱱ ᱛᱮ ᱛᱷᱤᱠ ᱦᱩᱭ ᱫᱟᱲᱮᱭᱟᱜᱼᱟ ᱾ ᱛᱤᱱᱟᱹᱝ ᱜᱟᱱ ᱟᱡᱟᱨ ᱫᱚ ᱥᱚᱨᱡᱚᱨᱤ ᱦᱚᱛᱮᱛᱮ ᱵᱩᱜᱤ ᱦᱩᱭ ᱫᱟᱲᱮᱭᱟᱜᱼᱟ ᱾ ᱡᱚᱛᱚ ᱟᱡᱟᱨ ᱫᱚ ᱨᱟᱱ ᱟᱨᱵᱟᱝ ᱥᱚᱨᱡᱚᱨᱤ ᱦᱚᱛᱮᱛᱮ ᱴᱷᱤᱠ ᱵᱟᱝ ᱦᱩᱭ ᱫᱟᱲᱮᱭᱟᱜᱼᱟ ᱾ ᱛᱤᱱᱟᱹᱝ ᱜᱟᱱ ᱟᱡᱟᱨ ᱫᱚ ᱡᱤᱭᱚᱱ ᱵᱷᱳᱨ ᱛᱤᱠᱪᱷᱟᱹ ᱱᱤᱦᱟᱹᱛᱤ ᱞᱟᱹᱠᱛᱤᱜ ᱠᱟᱱᱟ ᱾ ᱚᱱᱟ ᱠᱚᱫᱚ Chronic ᱡᱤᱭᱚᱱ ᱵᱷᱳᱨ ᱟᱡᱟᱨ ᱠᱟᱱᱟ ᱾ ᱢᱤᱫ ᱢᱟᱨᱮ ᱟᱡᱟᱨ ᱨᱮᱭᱟᱜ ᱢᱤᱫ ᱫᱟᱹᱭᱠᱟᱹ ᱫᱚ ᱦᱩᱭᱩᱜ ᱠᱟᱱᱟ ᱰᱟᱭᱵᱮᱴᱤᱥ/ᱥᱩᱜᱟᱨ ᱟᱨᱵᱟᱝ ᱪᱤᱱᱤᱡᱟᱹᱨ ᱠᱟᱱᱟ ᱾ ᱰᱟᱭᱵᱮᱴᱤᱥ ᱟᱡᱟᱨ ᱨᱮᱭᱟᱜ ᱛᱤᱠᱪᱷᱟᱹ ᱫᱚ ᱦᱩᱭ ᱫᱟᱲᱮᱭᱟᱜᱼᱟ ᱤᱠᱷᱟᱹᱱ ᱚᱱᱟ ᱫᱚ ᱱᱤᱛᱚᱜ ᱛᱤᱠᱪᱷᱟᱹ ᱥᱟᱹᱛ ᱫᱚ ᱵᱟᱝ ᱜᱟᱱᱚᱜᱼᱟ ᱾ ᱡᱟᱦᱟᱸᱭ ᱦᱚᱲ ᱠᱚ ᱟᱡᱟᱨ ᱠᱚ ᱛᱤᱠᱪᱷᱟᱹᱭᱟ ᱩᱱᱠᱩ ᱫᱚ ᱰᱟᱠᱛᱚᱨ ᱟᱨᱵᱟᱝ ᱛᱤᱠᱪᱷᱟᱹᱭᱟ ᱠᱚ ᱢᱮᱛᱟ ᱠᱚᱣᱟ ᱾

 ᱟᱡᱟᱨ ᱫᱩᱜ ᱫᱟᱨᱟᱢ 

ᱛᱤᱱᱟᱹᱝ ᱜᱟᱱ ᱟᱡᱟᱨ ᱡᱟᱦᱟᱸ ᱫᱚ ᱠᱚᱢᱚᱱ ᱟᱨᱵᱟᱝ ᱟᱹᱰᱤ ᱵᱟᱹᱲᱤᱡ ᱦᱩᱭ ᱠᱚᱜᱼᱟ, ᱚᱱᱟ ᱨᱮᱭᱟᱜ ᱵᱤᱱᱤᱰᱟᱹᱣ ᱫᱚ ᱩᱱᱠᱩ ᱦᱚᱲ ᱴᱷᱮᱱ ᱠᱚ ᱠᱚᱨᱟᱣ ᱞᱟᱹᱠᱛᱤᱜ ᱠᱟᱱᱟ, ᱡᱟᱦᱟᱸᱭᱟᱜ ᱦᱚᱲᱢᱚ ᱫᱚ ᱥᱟᱶᱟᱨ ᱜᱮᱭᱟ ᱾ ᱡᱩᱫᱤ ᱱᱚᱣᱟ ᱟᱡᱟᱨ ᱞᱚᱜᱚᱱ ᱛᱮ ᱧᱟᱢ ᱮᱱᱟ, ᱮᱱᱠᱷᱟᱱ ᱚᱱᱟ ᱟᱡᱟᱨ ᱮᱴᱠᱮᱴᱚᱬᱮ ᱥᱤᱨᱡᱟᱹᱣ ᱢᱟᱬᱟᱝ ᱨᱮᱜᱮ ᱛᱤᱠᱪᱷᱟᱹ ᱦᱩᱭ ᱫᱟᱲᱮᱭᱟᱜᱼᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

 Health Topics, MedlinePlus descriptions of most diseases, with access to current research articles.
 OMIM Comprehensive information on genes that cause disease at Online Mendelian Inheritance in Man
 CTD The Comparative Toxicogenomics Database is a scientific resource connecting chemicals, genes, and human diseases.
 NLM Comprehensive database from the US National Library of Medicine
 Health Topics A–Z, fact sheets about many common diseases at Centers for Disease Control
 The Merck Manual containing detailed description of most diseases
 Report: The global burden of disease from World Health Organization (WHO), 2004
 Free online health-risk assessment by Your Disease Risk at Washington University in St Louis
 "Man and Disease", BBC Radio 4 discussion with Anne Hardy, David Bradley & Chris Dye (In Our Time, Dec. 15, 2002)